Diari Oficial de la Generalitat Valenciana


Sumari del DOGV 4460, del 14-03-2003 (2003/2654)

Informació pública del projecte de reparcel·lació del programa per al desenvolupament de l'actuació integrada Cantera Castelló.
-------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2654


Organisme emissor
:   Ajuntament de Real de Gandia

Tipus de document
:   Anunci

Informació pública del projecte de reparcel·lació del programa per al desenvolupament de l'actuació integrada Cantera Castelló. [2003/F2654]
  
El Ple de l'ajuntament, en la sessió del dia 30 de gener de 2003, va aprovar l'acord següent:
  
Vist l'expedient instruït per a l'aprovació del projecte de reparcel·lació del programa per al desenvolupament de l'actuació integrada Cantera Castelló.
  
Atés que el Ple de l'ajuntament, en la sessió de 25 de gener de 2002, va aprovar i adjudicar a la mercantil Romase Immobles, SL, el programa per al desenvolupament de l'actuació integrada Cantera Castelló.
  
Atés que, presentat per l'urbanitzador el projecte de reparcel·lació forçosa, mitjançant la Resolució de l'Alcaldia de data 25 d'octubre, número 335, s'admet a tràmit el projecte presentat i se sotmet a informació pública per mitjà d'edicte publicat en el Diari Oficial de la Generalitat Valenciana, de 19 de desembre, i en el diari Levante de 26 de desembre de 2002, com també es notifica individualment als interessats.
  
Atés que, en el període d'exposició pública dels documents esmentats, Jesús Muñoz Sabater presenta al·legació al projecte de reparcel·lació, en què es fa constar que en el projecte no es preveu l'existència d'un centre de transformació de la seua titularitat que dota la finca de servici elèctric.
  
Atés el que s'establix en els articles 69 i 70 i concordants de la Llei Reguladora de l'Activitat Urbanística i 166 i següents, i especialment l'article 310 de la Llei del Sòl de 1992 i concordants del Reglament de Gestió Urbanística, que regulen el contingut de la reparcel·lació.
  
Vist que la secretària de la corporació emet informe, així com els servicis tècnics municipals emeten informe en què s'accepta l'al·legació presentada en el sentit que s'hauria d'incloure la valoració del transformador com a bé existent.
  
El Ple de l'ajuntament, per cinc vots a favor i tres abstencions, el que suposa la majoria absoluta del nombre de membres que componen la corporació, acorda:
  
Primer. Aprovar el projecte de reparcel·lació del programa per a desenvolupament de l'actuació integrada Cantera Castelló, i advertir l'urbanitzador que en el compte de liquidació s'hauria de preveure la valoració per l'existència del bé preexistent, concretat en un transformador CT junt a la nau que s'hi troba, propietat de Jesús Muñoz Sabater. És un assumpte a dirimir entre els particulars la quantitat que haja d'establir-se en concepte d'indemnització.
  
Segon. Publicar l'acord aprovatori en el Diari Oficial de la Generalitat Valenciana, en un periòdic de la província de difusió a la localitat, i al tauler d'anuncis de l'ajuntament, així com notificar-lo individualment als interessats.
  
Tercer. Una vegada adquirida la fermesa d'este acord en via administrativa, es procedirà a la formalització i inscripció de la reparcel·lació, conforme als articles 169 i 310 de la Llei del Sòl i 92 i 113 del Reglament de Gestió Urbanística, i es produirà d'acord amb les prescripcions dels articles 168 de la Llei del Sòl i 124 i concordants del Reglament de Gestió Urbanística, la cessió del dret al municipi, en ple domini i lliure de càrregues, de tots els terrenys de cessió obligatòria segons el pla, per a la incorporació al patrimoni municipal del sòl o la seua afectació als usos previstos; pel que fa als drets i càrregues que hagen d'extingir-se i de les plantacions, obres, edificacions, instal·lacions i millores que s'hagen de destruir, l'acord de reparcel·lació, tindrà el mateix efecte que l'acta d'ocupació a efectes expropiatoris, i queden les finques resultants afectades al pagament del saldo del compte de liquidació.
  
Quart. Facultar l'alcalde per a impulsar les actuacions al·ludides en l'apartat anterior, així com per a la pràctica de rectificacions i esmenes procedents en matèria de titularitat, i en general, per a totes les que no requerisquen acord del Ple de l'ajuntament.
  
Contra l'acord que posa fi a la via administrativa es pot interposar:
  
A) Recurs de reposició amb caràcter potestatiu, davant de l'òrgan municipal que va dictar l'acte. El termini per a interposar el recurs esmentat serà d'un mes, comptat des del dia de la publicació. Interposat el recurs, no es podrà presentar recurs contenciós administratiu fins que aquell es resolga expressament o s'haja produït la seua desestimació per silenci pel transcurs d'un mes, comptat des de la data de la seua interposició sense haver-se notificat la resolució, cas en què quedarà expedita la via contenciosa administrativa.
  
B) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és: a) de dos mesos comptats des de la publicació d'este acte, si no s'ha interposat el potestatiu recurs de reposició, b) de dos mesos, comptats des del dia en què es notifique la resolució expressa del recurs de reposició, c) de dos mesos comptats a partir del transcurs d'un mes des de la interposició del recurs de reposició sense haver-se'n notificat resolució expressa.